  Майя Бывальцева «Гурт интывылъёсты азинтон» программая кутэм федерал коньдонлэн быдӟалаезъя (533 миллион манет) Удмуртия Россиысь улосвылъёс пӧлын 5-тӥ инты басьтэ, ивортэ улосвыл тӧролэн но кивалтэтлэн пресс-службазы. Тросгес басьтыны чаклало Татарстан, Башкортостан, Дагестан но Орёл улосвыл гинэ. Нимысьтыз федерал программая ми таяз арын федерал коньдэтысь 533 миллион манет басьтыны чакласькомы, эшшо 220 миллион манет — улосвыл коньдэтысь Михаил Юдин, Удмуртиысь гурт возёсъя но сиён-юонъя министерствоысь гурт интывылъёсты азинтонъя управленилэн кивалтӥсезФедерал программа улсын элькунын сюресъёс лэсьто, чагыр эстӥськон но ву гумыосты кыско, спорт объектъёс но фельдшер-акушер пунктъёс пукто, калыклэн кичӧлтонъёссылы грантъёс сёто. Программалэн одӥгез валтӥсь ӧрез — гуртоослэсь улон интыен югдурзэс умоятон. 2013-тӥ арысен улон интылы сертификатъёс гуртын улӥсь 3 сюрс 500-лэсь трос семьяос басьтӥзы. Солы 1 миллиард 200 миллион манетлэсь ятыр кутэмын. Удмуртиысь Гурт возёсъя но сиён-юонъя министерстволэн ивортэмезъя, нимысьтыз федерал программаос улсын 2000–2017 аръёсы элькунысь гурт ёросъёсын 117 иськем выль сюресъёс лэсьтэмын, 222 иськем ву гумыос кыскемын, 1 сюрс 860 иськем газ гумыос но тазалыкез утёнъя 38 объектъёс уже кутэмын, лулчеберетъя 33 юртъёс тупатъямын. Тодэ вайытом, гурт интывылъёсты азинтонлэсь кулэлыксэ 1-тӥ южтолэзе Федерал Собранилы вазиськоназ пусйиз Россилэн азьмуртэз Владимир Путин но. Нимысьтыз саклык висъяломы гурт интывылъёсын мер удысэз, инфраструктураез азинтонлы. Россиысь агропром огъет быдэс дуннеын вожвылъяськыны быгатэ ни. Озьы ик туала куронъёслы тупась луыны кулэ со вормонъёс понна ужась гуртоослэн улонзы но Владимир Путин, Росси Федерацилэн азьмуртэз Тегъёс: ВладимирПутин Удмуртия гуртвозёс гурт коньдон  